APSTIPRINĀTI

Akcionāru sapulcē

2019.gada 8.jūlijā

protokols Nr.2019/7

PAŠVALDĪBAS AKCIJU SABIEDRĪBAS

**„DAUGAVPILS SILTUMTĪKLI”**

**STATŪTI**

**(Jaunā redakcijā)**

**Daugavpilī**

**2019.gads**

**I. Vispārīgie noteikumi**

1. Sabiedrības firma: Pašvaldības akciju sabiedrība "Daugavpils siltumtīkli" (turpmāk – sabiedrība).

2. Sabiedrības komercdarbības veidi (NACE klasifikators):

2.1. Elektroenerģijas ražošana (35.11);

2.2. Tvaika piegāde un gaisa kondicionēšana (35.30).

 2.3. (*Svītrots ar pašvaldības akciju sabiedrības „Daugavpils siltumtīkli” akcionāru sapulces 2019.gada 8.jūlija lēmumu.*)

3. Paziņojumus par akcionāru sapulces sasaukšanu un ar tiem saistītos dokumentus sabiedrības pārvaldes un kontroles institūcijām un sabiedrības locekļiem nosūta pa pastu vai elektroniski uz adresēm, kuras ir paziņotas sabiedrībai, vai nodod personīgi.

**II. Sabiedrības kapitāls un vērtspapīri**

4.Sabiedrības pamatkapitāls ir EUR EUR 17`448`444.00 (septiņpadsmit miljoni četri simti četrdesmit astoņi tūkstoši četri simti četrdesmit četri *euro*, 00 *euro centi*) apmērā, ko veido 17`448`444.00 (septiņpadsmit miljoni četri simti četrdesmit astoņi tūkstoši četri simti četrdesmit četri *euro*, 00 *euro centi*) akcijas.

5. Visām sabiedrības akcijām ir vienādas tiesības uz dividendes saņemšanu.

6. Visām sabiedrības akcijām, izņemot personāla akcijas, ir vienādas tiesības uz likvidācijas kvotas saņemšanu un balsstiesībām akcionāru sapulcē.

7. Visas sabiedrības akcijas ir vārda akcijas.

8. Visas sabiedrības akcijas ir dematerializētas akcijas.

9. Katras sabiedrības akcijas nominālvērtība ir viens *euro*.

**III. Valde**

10. Valdes sastāva ir viens valdes loceklis.

11. Valdes locekli ievēlē amatā uz pieciem gadiem.

12. Valdes loceklis ir tiesīgs pārstāvēt sabiedrību atsevišķi.

13.  Papildus likumā noteiktajam valdei nepieciešama iepriekšēja akcionāru sapulces piekrišana šādu jautājumu izlemšanai:

 13.1. slēgt darījumus ar apmaksu par summu, kas lielāka par EUR 200 000.00 (divi simti tūkstoši *euro* 00 *euro* *centi*);

13.2. nekustamā īpašuma iegūšanai, atsavināšanai un apgrūtināšanai ar lietu tiesībām;

13.3. aizņēmumu vai aizdevuma līguma slēgšanai, līzinga darījumiem, vekseļu izdošanai sabiedrības vārdā;

13.4. esošo darbības veidu pārtraukšanai un jaunu darbības veidu uzsākšanai;

13.5. filiāļu un pārstāvniecību dibināšanai vai slēgšanai;

PAS „Daugavpils siltumtīkli” akciju turētāja pārstāvis,

Daugavpils pilsētas domes priekšsēdētājs A.Elksniņš

Daugavpilī, 2019.gada 8.jūlijā